Temeljem članka 17. stavka 1. alineje 3. Zakona o sustavu civilne zaštite ("Narodne novine", br. 82/15, 118/18, 31/20 i 20/21), i članka 30. Statuta općine Brestovac (Službeni glasnik Općine Brestovac broj 3/2021 ), te u skladu sa Procjenom rizika od velikih nesreća za područje Općine Brestovac, Općinsko vijeće Općine Brestovac na 7. sjednici održanoj 10.ožujka 2022. godine donijelo je

O D L U K U

o određivanju pravnih osoba i udruga građana od interesa za sustav civilne zaštite općine Brestovac

Članak 1.

Pravne osobe od interesa za sustav civilne zaštite na području Općine Brestovac su:

1. Komunalac Požega d.o.o., Vukovarska 8, 34 000 Požega,

2. Tekija d.o.o., Vodovodna 1, 34 000 Požega.

Članak 2.

Udruge od interesa za sustav civilne zaštite na području Općine Brestovac su:

1. Lovačko društvo „Psunj“, Orljavac, Orljavac 99a
2. Lovačko društvo „Šljuka“, Bolomače, Bolomače 11
3. Lovačko društvo "Sokolovac", D.Cesarića 21, Požega
4. Lovačko društvo "Jelen", Sv. Florijana 2, Požega

Članak 3.

Pravne osobe od interesa za sustav civilne zaštite Općine Brestovac bile bi one pravne osobe koje su svojim proizvodnim, uslužnim, materijalnim, ljudskim i drugima resursima najznačajniji nositelji tih djelatnosti na području Općine Brestovac.

Članak 4.

Pravne osobe iz članaka 1. i udruge iz članka 2. ove Odluke dio su operativnih snaga sustava civilne zaštite Općine Brestovac.

Članak 5.

Sa udrugama iz članka 2. ove odluke Općina Brestovac sklapa Ugovor o međusobnoj suradnji za provođenje mjera i aktivnosti u sustavu civilne zaštite u velikim nesrećama i katastrofa.

Članak 6.

Udrugama iz članka 2. dostavit će se ova Odluka i izvod iz Plana djelovanja civilne zaštite koji će sadržavati točno određene mjere i aktivnosti koje trebaju provoditi u slučaju prijetnje, nastanka i posljedica katastrofa i velikih nesreća.

Članak 7.

Udruge iz članka 2. ove Odluke ne izrađuju operativne planove, ali su u roku od mjesec dana od dana primitka ove Odluke dužne dostaviti podatke propisane člankom 42. stavka 3. Pravilnika o nositeljima, sadržaju i postupcima izrade planskih dokumenata u civilnoj zaštiti, te načinu informiranja javnosti u postupku njihovog donošenja („Narodne novine“ broj 66/21.

Članak 8.

Udruge iz članka 2. ove odluke dužne su voditi evidencije propisane člankom 8. i člankom 11. Pravilnika o vođenju evidencija pripadnika operativnih snaga sustava civilne zaštite („Narodne novine“ br. 75/16). Navedene evidencije se dostavljaju središnjem tijelu državne uprave nadležnom za poslove civilne zaštite najkasnije do 30. prosinca svake godine.

Udruge iz članka 2. ove odluke popunjavaju i bazu podataka o materijalnim sredstvima i opremi koja se koristi za provođenje mjere i aktivnosti sustava civilne zaštite propisanu Pravilnikom o vođenju jedinstvene evidencije i informacijskih baza podataka o operativnim snagama, materijalnim sredstvima i opremi operativnih snaga sustava civilne zaštite („Narodne novine“ br. 99/16).

Članak 9.

Pravnim osobama iz članka 1. dostavit će se Odluka o određivanju pravnih osoba i udruga

građana za sustav civilne zaštite kao i izvod iz „Plana djelovanja civilne zaštite“, koji će

sadržavati točno određene mjere i aktivnosti koje trebaju provoditi u slučaju prijetnje,

nastanka i posljedica katastrofa i velikih nesreća.

Članak 10.

Temeljem dostavljenih mjera i aktivnosti, pravne osobe od interesa za sustav civilne zaštite

Općine Brestovac u svojim operativnim planovima planirati će provedbu dobivenih mjera i aktivnosti, sukladno članku 36. stavak 1. Zakona o sustavu civilne zaštite ("Narodne

novine", br. 82/15, 118/18, 31/2020, 20/21).

Članak 11.

Stupanjem na snagu ove Odluke prestaje važiti Odluka o određivanju pravnih osoba od interesa za sustav civilne zaštite u Općini Brestovac, KLASA: 810-01/16-01/08, URBROJ: 2177-02/01-16-1 od 16.12.2016. godine.

Članak 12.

Ova Odluka dostaviti će se pravnim osobama i udrugama navedenim u člancima 1. i 2. ove Odluke i Ministarstvu unutarnjih poslova – Ravnateljstvu civilne zaštite, Područni ured CZ Osijek - Služba civilne zaštite Požega.

Članak 13.

Ova odluka stupa na snagu osmog dana od objave u „Službenom glasniku Općine Brestovac“.

KLASA:240-01/22-01/02

URBROJ: 2177/02-01-22-1

Brestovac,10.03.2022.g.

PREDSJEDNIK OPĆINSKOG VIJEĆA

Tomo Vrhovac